61. Kinoakadēmijas balva

61. Amerikas Kinoakadēmijas balvas ceremonija norisinājās  Shrine Auditorium, Losandželosā, ASV. Balvas pasniedza Kino mākslas un zinātnes akadēmija labākajām 1988. gada filmām. Balvas pasniedza 23 kategorijās. ASV ceremoniju pārraidīja televīzijas kanālā ABC, to producēja Elans Karrs un režisēja Džefs Margolis. Balvu pasniegšanu pirmo reizi vadīja Billijs Kristels. Desmit dienas agrāk, The Beverly Hilton viesnīcā Beverlihilsā norisinājās Kinoakadēmijas balvas par tehniskajiem sasniegumiem ceremonija, kuru vadīja Endžija Dikinsone.

Filma "Lietus cilvēks" ieguva četras balvas, tostarp kategorijā "Labākā filma". Filma "Kurš iegāza trusīti Rodžeru?" ieguva četras balvas un "Bīstamie sakari" (Dangerous Liaisons) trīs balvas, savukārt filmas "Apsūdzētie" (The Accused), The Accidental Tourist, "Zivtiņa vārdā Vanda", The Appointments of Dennis Jennings, "Bītldžūss", "Putns" (Bird), Hotel Terminus: The Life and Times of Klaus Barbie, The Milagro Beanfield War, Mississippi Burning, "Pelle iekarotājs" (Pelle the Conqueror), Tin Toy, Working Girl un You Don't Have to Die katra saņēma pa vienai balvai.

Televīzijas pārraidi Amerikas Savienotajās Valstīs skatījās vairāk nekā 42 miljoni skatītāju, padarot to par līdz tam laikam visvairāk skatīto ceremoniju, līdz to pārspēja 70. Kinoakadēmijas balvas pasniegšanas ceremonija 1998. gadā, kuru skatījās vairāk nekā 57 miljoni skatītāju. Ceremonijā ieviestās izmaiņas bija frāzes "Un Oskars tiek piešķirts..." (And the Oscar goes to...) ieviešana un tradicionālā ceremonijas vadītāja neesamība. Ceremonijas ievadnumurs, kurā piedalījās Sniegbaltīte un Robs Lovs, saņēma asu kritiku. Elans Karrs saskārās ar ievērojamu negatīvu reakciju, kas lika Kinoakadēmijai izveidot komiteju, lai izvērtētu kritiku un novērtētu ceremonijas norisi.

 Balvu laureāti 
 Labākā filma — "Lietus cilvēks"
 Labākais režisors — Berijs Levinsons ("Lietus cilvēks")
 Labākais aktieris galvenajā lomā — Dastins Hofmans ("Lietus cilvēks")
 Labākā aktrise galvenajā lomā — Džodija Fostere ("Apsūdzētie" (The Accused))
 Labākais aktieris otrā plāna lomā — Kevins Klains ("Zivtiņa vārdā Vanda")
 Labākā aktrise otrā plāna lomā — Džīna Deivisa (The Accidental Tourist)
 Labākais oriģinālscenārijs — "Lietus cilvēks"
 Labākais adaptētais scenārijs — "Bīstamie sakari" (Dangerous Liaisons)
 Labākā filma svešvalodā — "Pelle iekarotājs" (Pelle the Conqueror, )
 Labākā dokumentālā filma — Hotel Terminus: The Life and Times of Klaus Barbie
 Labākā dokumentālā īsfilma — You Don't Have to Die
 Labākā īsfilma — The Appointments of Dennis Jennings
 Labākā animācijas īsfilma — Tin Toy
 Labākā oriģinālmūzika — The Milagro Beanfield War
 Labākā dziesma — Let the River Run no filmas Working Girl
 Labākā skaņa — "Putns" (Bird)
 Labākā skaņas montāža — "Kurš iegāza trusīti Rodžeru?"
 Labākais mākslinieka darbs — "Bīstamie sakari" (Dangerous Liaisons)
 Labākais grims — "Bītldžūss"
 Labākie kostīmi — "Bīstamie sakari" (Dangerous Liaisons)
 Labākais operatora darbs — Mississippi Burning
 Labākā montāža — "Kurš iegāza trusīti Rodžeru?"
 Labākie vizuālie efekti — "Kurš iegāza trusīti Rodžeru?"

 Atsauces 

Kategorija:Amerikas Kinoakadēmijas balva